PATVIRTINTA

Jonavos Jeronimo Ralio gimnazijos

direktoriaus 2023 m. sausio d.

įsakymu Nr. V1-

**JONAVOS JERONIMO RALIO GIMNAZIJOS**

**MOKINIŲ PREMIJŲ SKYRIMO NUOSTATAI**

**I SKYRIUS**

**BENDROSIOS NUOSTATOS**

1. Jonavos Jeronimo Ralio gimnazijos mokinių premijų skyrimo nuostatai reglamentuoja premijų skyrimo mokiniams atrankos kriterijus, dydžius ir tvarką.
2. Premijų skyrimo tikslas skatinti gimnazijos mokinius siekti individualios mokinio pažangos, garsinti gimnazijos vardą atstovaujant ir tampant laureatais respublikiniuose ir tarptautiniuose mokomųjų dalykų konkursuose ir olimpiadose, meno, sporto, kultūros veiklos srityse bei siekti geriausių visų mokomųjų dalykų įvertinimo.

**II SKYRIUS**

**MOKINIŲ PREMIJOS SKIRIAMOS**

1. Premijos skiriamos:
   1. Mokiniams padariusiems didžiausią pažangą mokslo metų eigoje.

Mokiniai, II ir IV klasėse, padarę didžiausią pažangą ir geriausiai baigę mokslo metus, nustatomi taip: didžiausią pažangą padariusiais mokiniais laikomi tie, kurių einamųjų metų visų ugdymo plano dalykų metinių įvertinimų vidurkis, palyginti su praėjusiais mokslo metais gimnazijoje, padidėjo daugiausiai (0,01 balo tikslumu).

Premijos yra vienkartinės, 100 eurų vertės.

* 1. Mokiniams, už gimnazijos vardo garsinimą.

Gauna premiją mokiniai, kurie garsina gimnazijos vardą atstovaudami ir tapdami laureatais respublikiniuose ir tarptautiniuose mokomųjų dalykų konkursuose ir olimpiadose, meno, sporto, kultūros veiklos srityse

Premija yra vienkartinė, 150 eurų vertės.

* 1. Mokiniams puikiai baigusiems mokslo metus.

Geriausiai mokslo metus baigusiais mokiniais laikomi tie, kurie visų ugdymo plano dalykų metiniuose įvertinimuose turi dešimtukus arba geriausiai pabaigė mokslo metus. (0,01 balo tikslumu)

Premija yra vienkartinė 200 eurų vertės.

3.4 Alumnų premija. Alumnu premijos skyrimas reglamentuojamas alumnų nuostatais.

1. Premijas skiria Gimnazijos direktoriaus vadovaujama Premijos skyrimo komisija, kurią sudaro direktorius, direktoriaus pavaduotojas ugdymui, gimnazijos tarybos pirmininkas, metodinės tarybos pirmininkas, mokinių prezidentas.
2. Gauti skiriamą premiją turi teisę bet kuris Gimnazijos mokinys, atitinkantis premijos skyrimo kriterijus.
3. Rekomendacijas premijoms gauti gali teikti:
   1. klasės vadovas – visų pasiekimų skatinimui;
   2. būrelio vadovas pagal savo veiklos kryptį.
4. Premijai gauti reikalingi pasiekimus įrodantys dokumentai: TAMO dienyno duomenys, olimpiadų, konkursų, varžybų protokolai, įsakymai, rekomendacijos ir kt.
5. Mokinys vienkartinę premiją už pasiekimus gali gauti tik vieną kartą per mokymosi Gimnazijoje laikotarpį.
6. Premijos skyrimo komisijos sprendimas galutinis ir neskundžiamas.
7. Premijos mokiniams įteikiamos abiturientų išleistuvių ir šauniausiųjų moksleivių apdovanojimo šventės „Raliečių olimpas“ metu.

\_\_\_\_\_\_\_\_\_\_\_\_\_\_\_\_\_\_\_\_\_